John Henry Schwarz
John Henry Schwarz, f. 22.11.1941, amerikansk teoretisk fysiker, professor ved California Institute of Technology fra 1985. Schwarz er mest kendt for sin videreudvikling af strengteorien. Sammen med Michael Boris Green (f. 1946) reducerede Schwarz i 1984 antallet af dimensioner, som kræves i strengteorien, fra 26 til 10 og fjernede kravet om eksistensen af tachyoner, dvs. partikler med overlyshastighed. Schwarz' teori udviser supersymmetri.